אלן ארקין

אלן וולף ארקין (באנגלית: Alan Wolf Arkin;‏ 26 במרץ 1934 – 29 ביוני 2023) היה שחקן, במאי וסופר יהודי-אמריקאי. זוכה פרס אוסקר לשחקן המשנה הטוב ביותר ופרס באפט"א לשחקן הטוב ביותר בתפקיד משנה על משחקו בסרט "מיס סנשיין הקטנה". ארקין נולד בברוקלין שבניו יורק, לביאטריס וורטיס, מורה במקצועה, ולדייוויד איי. ארקין, צייר וסופר שעבד בעיקר בתור מורה. ארקין גדל במשפחה יהודית אשר לא שמה דגש על דת. משפחתו עברה ללוס אנג'לס שבקליפורניה בהיותו בן 11. ארקין התחתן שלוש פעמים. ב-1955 נישא לאשתו הראשונה, ג'רמי יאפה, והם התגרשו בשנת 1960. להם שני ילדים, אדם ארקין ומתיו ארקין, שגם הם שחקנים. ב-16 ביוני 1964 נישא ארקין לאשתו השנייה, ברברה דאנה, שחקנית ותסריטאית במקצועה. להם בן, והם התגרשו ב-1994. בשנת 1996 נישא לפסיכולוגית סוזן נולאנדר, ומאז 2007 ועד למותו של ארקין הם גרו בעיר קרלסבד קרלסבד בקליפורניה. ארקין נפטר מבעיות בלבו ב-29 ביוני 2023 בביתו. ארקין החל ללמוד משחק כבר בגיל 10, ולמד במגוון רחב של אקדמיות לדרמה, בהן אחת שאותה ניהל תלמיד של קונסטנטין סטניסלבסקי, שלימד את ארקין גישה פסיכולוגית במשחק. ארקין היה אחד משמונת השחקנים היחידים שקיבלו מועמדות לפרס אוסקר בקטגוריית השחקן הטוב ביותר על הופעת המסך הראשונה שלהם (את מועמדותו קיבל על תפקידו בסרט "הרוסים באים, הרוסים באים" בשנת 1966). ארקין קיבל מועמדות שנייה לפרס, שנתיים אחר כך, על תפקידו בסרט "צייד בודד הוא הלב". ארקין נודע בעיקר מתפקידים בסרטי קומדיה ודרמה. בין סרטיו הידועים הם: "בודדה באפלה", שם שיחק לצידה של אודרי הפבורן, "מלכוד 22" של מייק ניקולס, "רציחות קטנות" אותו גם ביים, "תמיסת שבעת האחוזים" שם גילם את זיגמונד פרויד, "חותנים צמודים לדולר" בו כיכב לצידו של פיטר פאלק, "גלנגרי גלן רוס" בו שיחק לצד השחקנים ג'ק למון ואל פצ'ינו ו"מיס סנשיין הקטנה" עליו קיבל מועמדות שלישית לאוסקר, הפעם בקטגוריית שחקן המשנה הטוב ביותר, ובסופו של דבר זכה בפרס. על משחקו בסרט זה זכה גם בפרסי באפט"א, גילדת שחקני המסך ואינדפנדנט ספיריט לשחקן המשנה הטוב ביותר. בשנת 1979 שיחק בסרטו של מנחם גולן "הקוסם מלובלין", עיבוד קולנועי לספרו של יצחק בשביס-זינגר "עושה הנפלאות מלובלין". בשנת 1987 כיכב בסרט "הבריחה מסוביבור", הסרט הוצג בפסטיבל הקולנוע ירושלים, ביולי 1987, בנוכחות הבמאי ג'ק גולד. בשנת 2007 לוהק ארקין לתפקיד קטן בסרט "חקירה מעבר לקווים". ב-2008 שיחק בסרט "שחק אותה סמארט", וב-2009 השתתף בסרטים: "סאנשיין בע"מ", "חייה הפרטיים של פיפה לי" וסיטי איילנד". בשנת 2017 שיחק בסרט "פורשים בסטייל". הסרט הוא קומדיה שחורה בבימויו של זאק בראף ובכיכובם של מורגן פרימן ומייקל קיין. בשנת 2018 החל לשחק בסדרה "שיטת קומינסקי" שהופקה על ידי נטפליקס. ארקין זכה בפרס טוני על משחקו בהפקות של ברודוויי, "Enter Laughing" ו-"Luv", וביים את ההפקה של "נערי הזריחה". ארקין כתב ספרים רבים, בהם ספרי הילדים: "Tony's Hard Work Day"‏ (1972), "The Lemming Condition"‏ (1976), "Halfway Through the Door: An Actor's Journey Toward Self"‏ (1979) ו-"The Clearing"‏ (1986). פרס אוסקר לשחקן המשנה הטוב ביותר (2007) פרס אינדפנדנט ספיריט לשחקן המשנה הטוב ביותר (2007) פרס באפט"א לשחקן המשנה הטוב ביותר (2007) פרס גילדת שחקני המסך לצוות השחקנים הטוב ביותר בסרט קולנוע (2007) פרס עולם התיאטרון (1963) פרס גילדת שחקני המסך לצוות השחקנים הטוב ביותר בסרט קולנוע (2013) פרס גלובוס הזהב לשחקן המשנה הטוב ביותר - סרט קולנוע (2018) Genie Award for Best Supporting Actor (1986) פרס דרמה דסק לבמאי הטוב ביותר (1970) פרס טוני לשחקן הטוב ביותר במחזה (1963) Genie Award for Best Performance by a Foreign Actor (1982) פרס גלובוס הזהב לשחקן הטוב ביותר לסרט מוזיקלי או קומי (1966) פרס דרמה דסק לבמאי הטוב ביותר (1969) כוכב בשדרת הכוכבים בהוליווד (7 ביוני 2019) מדיה וקבצים בנושא אלן ארקין בוויקישיתוף אלן ארקין, באתר אנציקלופדיה בריטניקה (באנגלית) כתבי אלן ארקין בפרויקט גוטנברג (באנגלית) אלן ארקין, במסד הנתונים הקולנועיים IMDb (באנגלית) אלן ארקין, באתר "אידיבי", מאגר הידע העברי לקולנוע ישראלי ועולמי אלן ארקין, באתר AllMovie (באנגלית) אלן ארקין, באתר Rotten Tomatoes (באנגלית) אלן ארקין, באתר Metacritic (באנגלית) אלן ארקין, במסד הנתונים הקולנועיים KinoPoisk (ברוסית) אלן ארקין, באתר MusicBrainz (באנגלית) אלן ארקין, באתר Discogs (באנגלית) אלן ארקין, באתר Songkick (באנגלית) אלן ארקין, באתר Genius אלן ארקין, באתר בילבורד (באנגלית) אלן ארקין (1934-), דף שער בספרייה הלאומית הביוגרפיה של אלן ארקין, באתר filmreference.com "Alan Arkin—not just another kid From Brooklyn"‏ The Jewish Journal of Greater Los Angeles.‏ 16 בפברואר 2007. הביוגרפיה של אלן ארקין, באתר Yahoo! Farrell, Barry. "Yossarian in Connecticut: Since Catch-22, actor’s actor Alan Arkin finally stars as ...Alan Arkin",‏ מגזין לייף, אוקטובר 1970 השחקן הטוב ביותר באתר FilmSite.org. הזוכים הגדולים:, באתר גלובס, 26 בפברואר 2007 "הקוסם מלובלין" צילומים בקצב קדחני, דבר, 6 בספטמבר 1978 מריוס טימן, "הקוסם מלובלין" יפתח פסטיבל הסרטים בוונציה, דבר, 2 באוגוסט 1979 יעל אדמוני, "זה לא סרט לסדיסטים ומווכיסטים" - ראיון, חדשות, 2 ביולי 1987 מאיר שניצר, פסטיבל הסרטים - יום גדוש יהודים, חדשות, 29 ביוני 1987 גילי איזיקוביץ, "שיטת קומינסקי" היא הקומדיה היחידה של נטפליקס שעובדת, באתר הארץ, 31 במאי 2021 http://www.notablebiographies.com/newsmakers2/2007-A-Co/Arkin-Alan.html נתן גרוס, טובה קובה מפורטוריקו ("פופי" קולנוע "חף/ ת״א), על המשמר, 13 בפברואר 1970